**Likumprojekta “Par valsts budžetu 2021.gadam” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Likumā par budžetu un finanšu vadību noteikto budžets ir līdzeklis valsts politikas realizācijai ar finansiālām metodēm. Tas ir valdības finansiālās darbības un vadības pamatā. Budžeta mērķis ir noteikt un pamatot, kādi līdzekļi nepieciešami valdībai, citām valsts institūcijām un pašvaldībām to valsts pienākumu izpildei, kuru finansēšana noteikta ar likumdošanas aktiem, nodrošinot, lai tajā laika posmā, kuram šie līdzekļi paredzēti, izdevumus segtu atbilstoši ieņēmumi.  Likums stājas spēkā 2021.gada 1.janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Likuma par budžetu un finanšu vadību 21.panta pirmajā daļā noteikto Ministru kabinetam uzdots līdz attiecīgā gada 15.oktobrim iesniegt Saeimai gadskārtējā valsts budžeta likuma projektu (budžeta likumprojektu paketi) nākamajam saimnieciskajam gadam, priekšlikumus par grozījumiem likumos, lai tie atbilstu budžeta pieprasījumiem, un gadskārtējā valsts budžeta likuma projekta (budžeta likumprojektu paketes) paskaidrojumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Likumā par budžetu un finanšu vadību noteikto budžets ir līdzeklis valsts politikas realizācijai ar finansiālām metodēm. Tas ir valdības finansiālās darbības un vadības pamatā. Budžeta mērķis ir noteikt un pamatot, kādi līdzekļi nepieciešami valdībai, citām valsts institūcijām un pašvaldībām to valsts pienākumu izpildei, kuru finansēšana noteikta ar likumdošanas aktiem, nodrošinot, lai tajā laika posmā, kuram šie līdzekļi paredzēti, izdevumus segtu atbilstoši ieņēmumi.  Visi maksājumi, kas saskaņā ar likumu vai citu normatīvo aktu vai līgumu ieskaitāmi valsts budžeta ieņēmumos ir valsts budžeta līdzekļi, kurus saskaņā ar gadskārtējā valsts budžeta likumā noteiktu apropriāciju novirza valsts mērķu sasniegšanai.  Valsts budžeta līdzekļus var piešķirt vai saņemt vienīgi ar gadskārtējā valsts budžeta likumā paredzētu apropriāciju. Valsts budžeta izdevumi sastāv no apropriācijām, kas noteiktas konkrētām valsts vajadzībām saskaņā ar gadskārtējo valsts budžeta likumu.  Likumprojekts “Par valsts budžetu 2021.gadam” jāpieņem savlaicīgi, lai nodrošinātu ministrijām un citām centrālajām valsts iestādēm saimnieciskā gada pieejamā finansējuma apjomu, jo tās valsts budžeta līdzekļus var piešķirt vai saņemt tikai ar gadskārtējā valsts budžeta likumā paredzētu apropriāciju.  Likumprojekta “Par valsts budžetu 2021.gadam” sagatavošana tika veikta atbilstoši Ministru kabineta 2020.gada 26.februāra rīkojumā Nr.67 “Par likumprojekta “Par vidēja termiņa budžeta ietvaru 2021., 2022. un 2023.gadam” un likumprojekta “Par valsts budžetu 2021.gadam” sagatavošanas grafiku” (turpmāk – MK rīkojums Nr.67) apstiprinātajam grafikam.  Atbilstoši Likuma par budžetu un finanšu vadību Pārejas noteikumu 67.punktam Ministru kabinets iesniedz Saeimai likumprojektu “Par vidēja termiņa budžeta ietvaru 2021., 2022. un 2023.gadam” kopā ar likumprojektu “Par valsts budžetu 2021.gadam” (budžeta likumprojektu paketē).  Atbilstoši Likumam par budžetu un finanšu vadību vidēja termiņa valsts budžeta plānošana ir process, kurā tiek noteikti pieejamie resursi vidējam termiņam un nodrošināta šo resursu izlietošana atbilstoši valdības noteiktajām prioritātēm. Vidēja termiņa budžeta plānošana paredz noteikt valsts budžeta likumu vienam gadam un maksimāli pieļaujamo izdevumu kopapjomu turpmākajiem diviem gadiem. Likumā par budžetu un finanšu vadību šobrīd kā vidēja termiņa budžeta plānošanas dokuments ir noteikts vidēja termiņa budžeta ietvara likums. Vidēja termiņa budžeta ietvara likumu izstrādā katru gadu nākamo triju gadu periodam, pie tam katra nākamā vidēja termiņa budžeta ietvara likuma perioda pirmajam un otrajam gadam tiek izmantoti iepriekšējā vidēja termiņa budžeta ietvara likumā noteiktie rādītāji, savukārt trešajā gadā plānotie rādītāji ir jauni.  Vidēja termiņa budžeta ietvara likums un gadskārtējais valsts budžeta likums tiek izstrādāts atbilstoši Fiskālās disciplīnas likuma nosacījumiem, nodrošinot pārredzamu un atbildīgu fiskālo politiku. Fiskālās disciplīnas likuma mērķis ir nodrošināt ekonomiskā ciklā sabalansētu budžetu un tas balstās uz trīs skaitliskajiem fiskālajiem nosacījumiem, kas jāņem vērā gadskārtējā valsts budžeta likumprojekta sagatavošanā:  1) bilances nosacījums;  2) izdevumu pieauguma tempa nosacījums;  3) valsts budžeta izdevumu sliekšņu noteikšana vidējā termiņā.  Papildu stingru fiskālo nosacījumu ieviešanai vidēja termiņa budžeta plānošanā Fiskālās disciplīnas likums paredz arī uzraudzības mehānismu, ar kura palīdzību tiek kontrolēts, vai likumā noteiktie fiskālie nosacījumi tiek ievēroti vidēja termiņa budžeta ietvara likuma un gadskārtējā valsts budžeta likuma plānošanā un izpildē. Uzraudzības nodrošināšanai ir izveidota Fiskālās disciplīnas padome, kas ir neatkarīga koleģiāla institūcija, kura sastāv no sešiem locekļiem, kas ir fiskālās politikas lietpratēji no Latvijas un citām Eiropas Savienības (turpmāk – ES) dalībvalstīm.  Vidēja termiņa budžeta ietvara likums tiek sasaistīts ar attīstības plānošanas dokumentiem, tādējādi nodrošinot pieejamo resursu sasaisti ar valdības politikas prioritātēm vidējā termiņā. Vidēja termiņa budžeta ietvara likumā noteiktie finanšu rādītāji (ieņēmumi, izdevumi, budžeta bilance) pamatā aptver centrālās valdības sektoru (valsts pamatbudžets, kas ietver, tai skaitā pašvaldībām paredzēto valsts finansējumu; valsts speciālais budžets sociālai apdrošināšanai). Vidēja termiņa budžeta ietvara likuma darbības perioda pirmais gads tiek detalizēti izvērsts gadskārtējā valsts budžeta likumā. Saskaņā ar Likuma par budžetu un finanšu vadību un Fiskālās disciplīnas likuma prasībām vidēja termiņa budžeta ietvara likumā tiek norādīti vidēja termiņa budžeta mērķi un nacionālajā attīstības plānā noteiktie prioritārie attīstības virzieni, kā arī valdības fiskālās politikas mērķu formulējums. Vidēja termiņa budžeta ietvara likumprojektam 2021. – 2023.gadam atbilstoši normatīvo aktu prasībām pievienoti paskaidrojumi, kas ietver makroekonomiskās situācijas analīzi un attīstības scenāriju, valdības fiskālās politikas mērķu sasniegšanai īstenojamo pasākumu izklāstu, nodokļu un nenodokļu ieņēmumu prognožu aprakstu, valdības parāda vidēja termiņa attīstības tendences. Vidēja termiņa budžeta ietvara likumprojektam papildus tiek pievienota fiskālo risku deklarācija, kurā identificēti fiskālie riski, kā arī Fiskālās disciplīnas padomes uzraudzības ziņojums.  Atbilstoši Likuma par budžetu un finanšu vadību regulējumam, lai efektīvāk un ekonomiskāk īstenotu valsts politiku, kā arī regulāri optimizētu budžeta izdevumus un izvērtētu to atbilstību attīstības plānošanas dokumentos noteiktajām prioritātēm un mērķiem, Ministru kabinets nodrošina pastāvīgu un sistemātisku valsts budžeta izdevumu pārskatīšanu. Tādējādi Ministru kabinets pieņem lēmumu par valsts budžeta izdevumu pārskatīšanas tvērumu, savukārt finanšu ministrs iesniedz Ministru kabinetam valsts budžeta izdevumu pārskatīšanas rezultātus un priekšlikumus par šo rezultātu izmantošanu vidēja termiņa budžeta ietvara likuma projekta un gadskārtējā valsts budžeta likuma projekta izstrādes procesā.  Ar MK rīkojumu Nr.67 tika apstiprināts izdevumu pārskatīšanas tvērums, izstrādājot likumprojektu “Par valsts budžetu 2021.gadam” un likumprojektu “Par vidēja termiņa budžeta ietvaru 2021., 2022. un 2023.gadam”. Izdevumu pārskatīšanas procesā tika iesaistītas visas ministrijas, Valsts kanceleja, Pārresoru koordinācijas centrs, Latvijas Banka un Valsts kontrole. Izdevumu pārskatīšanas rezultāti tika apkopoti informatīvajā ziņojumā “Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2021., 2022. un 2023.gadam” un likumprojekta “Par valsts budžetu 2021.gadam” izstrādes procesā”, kas tika izskatīts 2020.gada 18.augusta Ministru kabineta sēdē (prot. Nr.49, 46.§).  Lai nodrošinātu gadskārtējā valsts budžeta un vidēja termiņa budžeta sagatavošanu:  1. Ministru kabinetā 2020.gada 18.augustā tika apstiprināti ministriju un citu centrālo valsts iestāžu valsts budžeta bāzes izdevumi 2021.-2023.gadam (protokols Nr.49 43.§), kas vēlāk tika precizēti atbilstoši Ministru kabineta pieņemtajiem lēmumiem par atbalstītajiem papildu pieprasījumiem, kā arī ministriju iesniegtajiem tehniskajiem precizējumiem.  2. Ministru kabinetā 2020.gada 18.augustā tika izskatīts informatīvais ziņojums “Par makroekonomisko rādītāju, ieņēmumu un vispārējās valdības budžeta bilances prognozēm 2021.-2023.gadā” (protokols Nr.49 44.§).  3. Ministru kabinetā 2020.gada 2.septembrī tika izskatīts informatīvais ziņojums “Par ministriju un citu centrālo valsts iestāžu prioritārajiem pasākumiem 2021., 2022. un 2023.gadam” (protokols Nr.51 54.§).  4. Ministru kabinetā 2020.gada 2.septembrī tika izskatīts informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai 2020. un 2021.gadam” (protokols Nr.51 55.§).  5. Ministru kabinetā 2020.gada 22.septembrī tika izskatīts informatīvais ziņojums “Par priekšlikumiem valsts budžeta ieņēmumiem un izdevumiem 2021.gadam un ietvaram 2021.-2023.gadam” (protokols Nr.55 38.§), kurā, pamatojoties uz Valdību veidojošo partiju budžeta veidošanas darba grupas diskusiju rezultātā panākto vienošanos par atbalstāmajiem priekšlikumiem valsts budžeta ieņēmumiem un izdevumiem, atbalstīti informatīvā ziņojuma 1.pielikumā ietvertie pasākumi ieņēmumu un izdevumu izmaiņām, kā arī atbalstīti prioritārie pasākumi ministrijām un citām centrālajām valsts iestādēm, tai skaitā neatkarīgajām institūcijām 2021.-2023.gadam.  Saskaņā ar Ministru kabinetā apstiprinātajiem valsts budžeta bāzes izdevumiem 2021., 2022. un 2023.gadam, kā arī Ministru kabinetā pieņemtajiem lēmumiem un atbalstīto papildu finansējumu prioritāro pasākumu īstenošanai, tika aprēķināts maksimāli pieļaujamais valsts budžeta izdevumu kopapjoms 2021., 2022. un 2023.gadam.  Atbilstoši ES ikgadējam ekonomikas politikas koordinēšanas ciklam jeb “Eiropas semestrim” Latvijai kā eirozonas dalībvalstij papildu Latvijas Stabilitātes programmai, kas tiek gatavota pavasarī, katru gadu līdz 15.oktobrim ir jāsagatavo un jāiesniedz Eiropas Komisijai (turpmāk – EK) un Eirogrupai Latvijas Vispārējās valdības budžeta plāna projekts nākamajam budžeta gadam, kurā tiek norādītas galvenās nākamā gada budžeta rādītāju prognozes – ieņēmumi, izdevumi, deficīts un valsts parāds, ietverot valsts budžetu, pašvaldību budžetu, no valsts budžeta daļēji finansēto atvasināto publisko personu budžetu un vispārējā valdības sektorā ieskaitītās komercsabiedrības. Minētā plāna mērķis ir sniegt EK informāciju, kas ļautu tai novērtēt plānotā budžeta atbilstību ES tiesību normām fiskālās disciplīnas jomā. Ja EK konstatē, ka budžeta plāns būtiski pārkāpj ES fiskālās disciplīnas noteikumus, tā var noraidīt budžeta plānu un pieprasīt dalībvalstij veikt izmaiņas un iesniegt to atkārtoti. Tāpat EK savā atzinumā var sniegt rekomendācijas plāna uzlabošanai. Procedūra paredz, ka nacionālie parlamenti ņem vērā EK atzinumu, pieņemot galīgajā lasījumā valsts budžetu. Latvijas Vispārējās valdības budžeta plāna projekta sagatavošana veikta atbilstoši MK rīkojuma Nr.67 apstiprinātajam grafikam. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojekta “Par valsts budžetu 2021.gadam” izstrādē iesaistītas visas ministrijas un citas centrālās valsts iestādes, sagatavojot savus budžeta pieprasījumus un paskaidrojumus.  Lai nodrošinātu Likumā par budžetu un finanšu vadību Ministru kabinetam doto uzdevumu izpildi attiecībā uz neatkarīgo institūciju viedokļa uzklausīšanu, kā arī šā viedokļa un Ministru kabineta lēmuma pamatojuma iekļaušanu Ministru kabineta sēdes protokollēmumā, lemjot par attiecīgo iestāžu budžeta projektiem, neatkarīgo institūciju pārstāvji tika uzaicināti piedalīties visās Ministru kabineta sēdēs, kurās tika izskatīti jautājumi saistībā ar likumprojekta “Par valsts budžetu 2021.gadam” sagatavošanu. Līdz ar to Valsts prezidenta kancelejas, Augstākās tiesas, Satversmes tiesas, Tieslietu padomes, Valsts kontroles, Nacionālās elektronisko plašsaziņas līdzekļu padomes, Tiesībsarga biroja, Sabiedrisko pakalpojumu regulēšanas komisijas, Ģenerālprokuratūras un Datu valsts inspekcijas pārstāvjiem bija dota iespēja Ministru kabineta sēdē paust savu viedokli par likumprojekta “Par valsts budžetu 2021.gadam” sagatavošanu.  Ministru kabinets 2020.gada 22.septembra sēdē (protokols Nr.55 38.§) atbalstīja papildu finansējuma piešķiršanu prioritāro pasākumu īstenošanai 2021.gadam:   |  |  | | --- | --- | | Prioritāra pasākuma nosaukums | 2021.gads | | **PAVISAM KOPĀ:** | **335 516 474** | | *pamatbudžets* | *335 506 105* | | *tai skaitā transferts uz speciālo budžetu (konsolidējama pozīcija)* | *57 742 012* | | *speciālais budžets* | *57 752 381* | | **I. Neatkarīgo institūciju prioritārie pasākumi kopā:** | **19 369 708** | | **05. Tiesībsarga birojs** | **209 657** | | Atlaišanas pabalsts tiesībsargam | 5 152 | | Tiesībsarga biroja kapacitātes stiprināšana | 204 505 | | **19. Tieslietu ministrija (Zemesgrāmatu nodaļas, rajonu (pilsētu) tiesas un apgabaltiesas, Datu valsts inspekcija)** | **5 998 504** | | Tiesu darbinieku mēnešalgu paaugstināšana | 3 405 139 | | Tiesnešu un tiesu darbinieku kompetenču stiprināšana | 74 255 | | Videokonferenču un datortehnikas infrastruktūras pilnveidošana | 658 000 | | Drošības sistēmu ieviešana tiesās | 387 737 | | Apsardzes nodrošināšana valsts noslēpuma objektos | 230 413 | | Tiesu telpu nomas maksas segšana | 1 650 | | E-lietas ieviešana tiesvedības procesā | 631 500 | | Mākoņpakalpojumu licenču atjaunošana un uzturēšana | 158 469 | | Vispārīgās datu aizsardzības regulas piemērošana un tās uzlikto funkciju nodrošināšana | 56 449 | | Iestāžu izvietošana jaunuzceltajā tieslietu nozares administratīvajā centrā Jēkabpilī | 394 892 | | **24. Valsts kontrole** | **378 388** | | Valsts kontroles (VK) revīziju rezultātu ietekmes stiprināšana efektīvas, atbildīgas, pārredzamas publiskās pārvaldes attīstībai | 378 388 | | **28. Augstākā tiesa** | **567 461** | | Latvijas Republikas Augstākās tiesas darbinieku atalgojuma palielināšana | 468 003 | | Augstākās tiesas informācijas tehnoloģiju infrastruktūras mobilitātes attīstīšana | 45 000 | | Augstākās tiesas Administratīvā departamenta kapacitātes palielināšana | 54 458 | | **30. Satversmes tiesa** | **376 427** | | Satversmes tiesas administratīvās pārvaldības stiprināšana | 70 009 | | Stiprināt Satversmes tiesas funkcionālo kapacitāti | 81 735 | | Stiprināt tiesas analītisko kapacitāti | 9 930 | | Satversmes tiesas tiesneša atlaišanas pabalsts | 14 753 | | Satversmes tiesas darbības un attīstības nodrošināšana, kā arī dialoga ar sabiedrību veicināšana | 200 000 | | **32. Prokuratūra** | **2 924 860** | | Prokuratūras darbinieku atalgojuma palielināšana | 1 635 887 | | Eiropas deleģēto prokuroru biroja izveide un darbība | 1 115 939 | | Prokuratūras informācijas tehnoloģiju infrastruktūras uzturēšana un nepieciešamā drošības līmeņa nodrošināšana | 70 540 | | Iestāžu izvietošana jaunuzceltajā tieslietu nozares administratīvajā centrā Jēkabpilī | 102 494 | | **47. Radio un televīzija** | **8 914 411** | | VSIA "Latvijas Radio" attīstība pēc iziešana no reklāmas tirgus | 2 204 175 | | VSIA "Latvijas Televīzija" attīstība pēc iziešanas no reklāmas tirgus | 6 140 236 | | Aktuālie informatīvās telpas drošības pasākumi (Mākoņtehnoloģiju pakalpojums) | 30 000 | | Padomes monitoringa apjoma palielināšana | 40 000 | | Sabiedriskā pasūtījuma satura veidošana komerciālajos elektroniskajos plašsaziņas līdzekļos, stiprinot Latvijas informatīvo telpu | 500 000 | | **III. Ministriju un citu centrālo valsts budžeta iestāžu prioritārie pasākumi kopā:** | **316 146 766** | | *pamatbudžets* | *316 136 397* | | *tai skaitā transferts uz speciālo budžetu (konsolidējama pozīcija)* | *57 742 012* | | *speciālais budžets* | *57 752 381* | | **04. Korupcijas novēršanas un apkarošanas birojs** | **1 535 000** | | Biroja amatpersonu (darbinieku) konkurētspējīgs atalgojums | 1 500 000 | | Korupcijas novēršanas un apkarošanas biroja fiziskās drošības pasākumu ieviešana un uzlabošana | 35 000 | | **10. Aizsardzības ministrija** | **839 582** | | Ārstniecības personu darba samaksas pieauguma nodrošināšana | 839 582 | | **12. Ekonomikas ministrija** | **5 000 000** | | Mājokļu garantiju atbalsta programma | 5 000 000 | | **14. Iekšlietu ministrija (Valsts drošības dienests)** | **687 602** | | Valsts drošības dienesta darbības prioritāro jomu stiprināšana | 277 887 | | Tiesiskā regulējuma īstenošana | 26 157 | | Akadēmiskā personāla minimālo atlīdzības likmju paaugstināšana saskaņā ar pedagogu darba samaksas paaugstināšanas grafiku (MK rīk. Nr. 17) | 78 797 | | Ārstniecības personu darba samaksas pieauguma nodrošināšana | 304 761 | | **15. Izglītības un zinātnes ministrija** | **13 354 827** | | XII Latvijas Skolu jaunatnes dziesmu un deju svētku nodrošināšana | 4 080 816 | | Pedagogu darba samaksas pieauguma grafika īstenošana pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā | 4 858 960 | | Akadēmiskā personāla minimālo atlīdzības likmju paaugstināšana saskaņā ar pedagogu darba samaksas paaugstināšanas grafiku (MK rīk. Nr. 17) | 4 292 578 | | Ārstniecības personu darba samaksas pieauguma nodrošināšana | 122 473 | | **16. Zemkopības ministrija** | **709 721** | | Pedagogu darba samaksas pieauguma grafika īstenošana pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā | 21 308 | | Akadēmiskā personāla minimālo atlīdzības likmju paaugstināšana saskaņā ar pedagogu darba samaksas paaugstināšanas grafiku (MK rīk. Nr. 17) | 688 413 | | **17. Satiksmes ministrija** | **9 502 428** | | Abonēto preses izdevumu piegādes radīto zaudējumu kompensācija | 6 627 428 | | 2021.gada abonēto preses izdevumu piegādes radīto zaudējumu kompensācija un atbalsts abonēto preses izdevumu piegādēm 2022., 2023. un turpmākajiem gadiem | 2 875 000 | | **18. Labklājības ministrija** | **73 431 862** | | *pamatbudžets* | 73 421 493 | | *tai skaitā transferts uz speciālo budžetu (konsolidējama pozīcija)* | *57 742 012* | | *speciālais budžets* | 57 752 381 | | Ilgstošas sociālās aprūpes pakalpojuma kvalitātes uzlabošana *(pamatbudžets)* | 685 155 | | Pedagogu darba samaksas pieauguma grafika īstenošana pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā  *(pamatbudžets)* | 23 616 | | Akadēmiskā personāla minimālo atlīdzības likmju paaugstināšana saskaņā ar pedagogu darba samaksas paaugstināšanas grafiku (MK rīk. Nr. 17) *(pamatbudžets)* | 60 349 | | Ārstniecības personu darba samaksas pieauguma nodrošināšana | 3 582 828 | | *pamatbudžets* | *3 572 459* | | *speciālais budžets* | *10 369* | | ***Atbalsts minimālo ienākumu palielināšanai:*** | ***69 079 914*** | | *pamatbudžets* | 69 079 914 | | *tai skaitā transferts uz speciālo budžetu (konsolidējama pozīcija)* | ***57 742 012*** | | *speciālais budžets* | 57 742 012 | | Minimālo pensiju paaugstināšana *(pamatbudžets)* | 51 241 272 | | *tai skaitā transferts uz speciālo budžetu (konsolidējama pozīcija)* | *51 241 272* | | *speciālais budžets* | 51 241 272 | | Valsts sociālā nodrošinājuma pabalsta apmēra pārskatīšana *(pamatbudžets)* | 10 195 604 | | Ar valsts sociālā nodrošinājuma pabalsta un pensiju apmēru pārskatīšanu saistītie pakalpojumi  *(pamatbudžets)* | 2 224 928 | | *tai skaitā transferts uz speciālo budžetu (konsolidējama pozīcija)* | *1 595 289* | | *speciālais budžets* | 1 595 289 | | Atbalsts bērniem apgādnieka nāves gadījumā *(pamatbudžets)* | 5 092 381 | | *tai skaitā transferts uz speciālo budžetu (konsolidējama pozīcija)* | *4 905 451* | | *speciālais budžets* | 4 905 451 | | IT sistēmu pielāgošana  *(pamatbudžets)* | 325 729 | | **19. Tieslietu ministrija** | **1 070 613** | | Satversmes aizsardzības biroja darbības nodrošināšana | 61 160 | | Satversmes aizsardzības biroja darbības nodrošināšana | 26 157 | | Satversmes aizsardzības biroja darbības nodrošināšana | 300 000 | | Pedagogu darba samaksas pieauguma grafika īstenošana pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā | 5 903 | | Ārstniecības personu darba samaksas pieauguma nodrošināšana | 677 393 | | **22. Kultūras ministrija** | **3 887 059** | | Pedagogu darba samaksas pieauguma grafika īstenošana pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā | 3 102 855 | | Akadēmiskā personāla minimālo atlīdzības likmju paaugstināšana saskaņā ar pedagogu darba samaksas paaugstināšanas grafiku (MK rīk. Nr. 17) | 784 204 | | **25. Pārresoru koordinācijas centrs** | **431 185** | | Pedagoģiski psiholoģiskā atbalsta dienests | 431 185 | | **29. Veselības ministrija** | **179 608 808** | | Pedagogu darba samaksas pieauguma grafika īstenošana pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā | 27 429 | | Akadēmiskā personāla minimālo atlīdzības likmju paaugstināšana saskaņā ar pedagogu darba samaksas paaugstināšanas grafiku (MK rīk. Nr. 17) | 1 301 552 | | Ārstniecības personu darba samaksas pieauguma nodrošināšana | 176 697 347 | | ***Atbalsts minimālo ienākumu palielināšanai:*** | ***1 582 480*** | | Veselības aprūpes pakalpojumu (pacientu līdzmaksājumu kompensācija, ambulatorai ārstēšanai paredzēto zāļu iegādes izdevumu kompensācija) nodrošināšana trūcīgām pilngadīgām personām saistībā ar trūcīgas mājsaimniecības ienākumu sliekšņa paaugstināšanu | 1 582 480 | | **62. Mērķotācijas pašvaldībām** | **26 088 079** | | Pedagogu darba samaksas pieauguma grafika īstenošana pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā | 25 307 416 | | Ārstniecības personu darba samaksas pieauguma nodrošināšana | 780 663 | |
| 4. | Cita informācija | Vidēja termiņa makroekonomiskās attīstības scenārijs 2020.-2023.gadam izstrādāts 2020.gada jūnijā, balstoties uz konservatīviem pieņēmumiem, ņemot vērā 2020.gada pirmā ceturkšņa iekšzemes kopprodukta (turpmāk – IKP) datus un līdz 2020.gada jūnijam pieejamo īstermiņa makroekonomisko informāciju, kā arī valdības apstiprinātos atbalsta pasākumus Covid-19 izraisītās krīzes seku mazināšanai tautsaimniecībā. Izstrādājot vidēja termiņa makroekonomiskās attīstības scenāriju, Finanšu ministrija ir konsultējusies ar Starptautiskā Valūtas fonda un Eiropas Komisijas ekspertiem. Makroekonomisko rādītāju prognozes ir saskaņotas ar Latvijas Banku un Ekonomikas ministriju, kā arī tās 15.jūnijā ir apstiprinājusi Fiskālās disciplīnas padome.  Atbilstoši atjaunotajam makroekonomiskās attīstības scenārijam, Latvijas IKP šogad samazināsies par 7,0%. Šis IKP kritums ir tāds pats, kā Finanšu ministrijas aprīlī izstrādātajā scenārijā, sagatavojot Latvijas Stabilitātes programmu 2020.-2023.gadam, taču ir mainījušās prognozes pa IKP komponentēm no izlietojuma un ienākumu puses. 2021.gadā Latvijas IKP palielināsies par 5,1%, kas ir par 4,1 procentpunktu vairāk nekā iepriekšējā prognoze. Savukārt 2022. un 2023.gadā IKP palielināsies par 3,1%, kas attiecīgi ir par 0,4 procentpunktiem mazāk un par 0,7 procentpunktiem vairāk nekā iepriekšējās prognozēs.  Makroekonomiskās attīstības scenārijs balstās uz pieņēmumu, ka Covid-19 pandēmija 2020.gada pirmajā pusē tiek ierobežota un pēc tam ekonomiskā aktivitāte pasaulē un Latvijā pakāpeniski atjaunojas. Šāds pieņēmums bija pamatā visu starptautisko institūciju makroekonomikas prognozēm, kas balstījās uz Covid-19 izplatības dinamikas pēdējiem datiem. Scenārijs paredz, ka pēc 1,5% lejupslīdes 2020.gada pirmajā ceturksnī, otrajā ceturksnī Latvijas ekonomika piedzīvo krasu kritumu līdz zemākajam punktam un pēc tam aktivitātes līmenis sāk atjaunoties. Trešajā un ceturksnī samazinājumi gada griezumā prognozēti aptuveni uz pusi mazāki nekā otrajā ceturksnī. Krīzes smagāk skartajās nozarēs - transportā, izmitināšanā un ēdināšanā, mākslas, izklaides un atpūtas nozarē, profesionālo pakalpojumu nozarē izlaides apjomi līdz 2020.gada beigām neatgriežas 2019.gada līmenī. Nākamajos gados ekonomikas izaugsme pakāpeniski atjaunosies, IKP pieaugumam 2021.gadā veidojot 5,1% tomēr IKP vēl neatgriežoties 2019.gada līmenī un to pārsniedzot tikai 2022.gadā, kad tāpat kā 2023.gadā, prognozēta ekonomikas izaugsme 3,1% apmērā.  Gada vidējā inflācija 2020.gadā prognozēta 0,2% un 2021.gadā 1,2% līmenī. Salīdzinājumā ar Latvijas Stabilitātes programmas 2020.-2023.gadam prognozēm inflācijas prognoze 2020.gadam ir samazināta par 0,2 procentpunktiem un 2021.gadam – par 0,5 procentpunktiem, galvenokārt straujā energoresursu cenu krituma dēļ, kā arī mazinoties pakalpojumu cenu pieaugumam. Nākamajos divos gados patēriņa cenu pieaugums atjaunosies 2% līmenī.  Makroekonomiskās attīstības scenārijā pieņemts, ka vīrusa izplatības un tā ierobežošanas pasākumu ietekmē tautsaimniecībā nodarbināto iedzīvotāju skaits 2020.gadā samazināsies vidēji par 40 tūkstošiem jeb 4,4%, darbu zaudējot daļai darbinieku ierobežojumu tieši skartajās nozarēs, tai skaitā transportā, tirdzniecībā, izmitināšanā un ēdināšanā, profesionālajos un administratīvajos pakalpojumos, kā arī nedaudz samazinoties strādājošo skaitam arī netieši ietekmētajās nozarēs. Attiecīgi sagaidāms, ka bezdarba līmenis 2020.gadā salīdzinājumā ar 2019.gadu pieaugs par 4,2 procentpunktiem līdz 10,5%. 2021. un 2022.gadā, ekonomikas izaugsmei atjaunojoties, nodarbināto skaits nedaudz palielināsies, līdz 2023.gadam stabilizējoties 883 tūkstošu līmenī, bet bezdarba līmenis 2021.gadā pazemināsies līdz 9,8%.  Atbilstoši makroekonomiskās attīstības scenārijam, mēneša vidējā darba samaksa 2020.gadā samazināsies par 1,0%, gada pirmajā ceturksnī vēl saglabājoties spēcīgam algu pieaugumam, bet pēc tam uzņēmējiem vairs nespējot saglabāt esošo algu līmeni strauja ekonomikas krituma apstākļos. Nākamajos gados algu pieaugums pakāpeniski atjaunosies, 2021.gadā mēneša vidējai darba samaksai palielinoties par 3,0% un pēc tam pieaugumam stabilizējoties līmenī, kas ir tuvs kopējam produktivitātes pieaugumam tautsaimniecībā.  Izstrādājot makroekonomisko rādītāju prognozes, Finanšu ministrija balstījās uz konservatīviem pieņēmumiem, kā arī izvērtēja ārējās un iekšējās vides riskus, kuriem īstenojoties, ekonomikas izaugsme var izrādīties straujāka vai lēnāka, nekā paredz pamata prognoze. Jāatzīmē, ka prognozes vēl nekad nav izstrādātas tik augstas nenoteiktības apstākļos, ko nosaka Covid-19 neparedzamā izplatība pasaulē, un prognožu riski pārsvarā ir lejupvērsti. Būtiskākais negatīvais risks ir Covid-19 atkārtots uzliesmojums Eiropā un Latvijā, kas var radīt nepieciešamību pēc jauniem, vēl spēcīgākiem ierobežojošajiem pasākumiem. Tāpat vērā ņemami negatīvie riski ir saistīti ar sociālās un etniskās spriedzes saasināšanos pasaulē, ģeopolitisko konfliktu aktualizēšanos, ASV un Ķīnas attiecību pasliktināšanos, strauju protekcionisma pieaugumu un augstu nestabilitāti un svārstīgumu finanšu tirgos.  Vienlaikus pašlaik pastāv arī pozitīvie riski, kas var nodrošināt straujāku ekonomiskās izaugsmes atjaunošanos, tai skaitā Covid-19 vakcīnas un zāļu ātrāka atklāšana, spēcīgāka apjomīgo monetārās un fiskālās stimulēšanas pasākumu ietekme, kā arī straujāka vīrusu ierobežojošo pasākumu atcelšana un uzņēmēju un patērētāju konfidences atjaunošanās. Papildus tam, ekonomisko aktivitāti stimulēs ES fondu investīcijas 2021.-2027.gada plānošanas periodā, it sevišķi saistībā ar Eiropas Atveseļošanas un noturības mehānisma finansējumu un RailBaltica projekta realizāciju. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tieši vai pastarpināti var ietekmēt lielāko daļu sabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nodrošina valsts fiskālās politikas īstenošanu un valsts budžeta izdevumus.  **2021.gadā valsts konsolidētā budžeta** (valsts pamatbudžeta un valsts speciālā budžeta summa, izslēdzot no ieņēmumu un izdevumu daļas savstarpējos pārskaitījumus starp šiem budžetiem) **ieņēmumi** prognozēti **9 579,4 milj. *euro***, bet **izdevumi – 10 758,9 milj. *euro***.  Salīdzinājumā ar 2020.gada plānu likumprojektā paredzēts ieņēmumu samazinājums 328,0 milj. *euro* apmērā un izdevumu palielinājums 744,1 milj. *euro* apmērā.  Valsts pamatbudžeta ieņēmumi 2021.gadā prognozēti 6 682,2 milj. *euro* un izdevumi plānoti 7 840,1 milj. *euro* apmērā. Valsts pamatbudžeta izdevumu palielinājums, salīdzinot ar 2020.gada plānu ir 602,0 milj. *euro* jeb 8,3%. Izdevumu palielinājums 505,3 milj. *euro* apmērā paredzēts izdevumiem valsts pamatfunkciju finansēšanai. Savukārt ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai paredzēts finansējuma palielinājums 96,7 milj. *euro* apmērā.  Valsts speciālā sociālās apdrošināšanas budžeta ieņēmumi un izdevumi prognozēti attiecīgi 3 151,0 milj. *euro* un 3 172,6 milj. *euro* apmērā. Valsts speciālā budžeta izdevumu palielinājums pret 2020.gada plānu ir 195,6 milj. *euro* jeb 6,6%.  Likumprojekta “Par valsts budžetu 2021.gadam” paketē tiek virzītas informatīvajā ziņojumā „Par nodokļu politikas attīstības virzieniem, valsts sociālās ilgtspējas un ekonomikas konkurētspējas veicināšanai” ietvertās nodokļu politikas izmaiņas:   * lai mazinātu darbaspēka nodokļu slogu un veicinātu uzņēmumu konkurētspējas uzlabošanos, valsts sociālās apdrošināšanas obligāto iemaksu (turpmāk – VSAOI) likme tiek samazināta no 35,09 procentiem uz 34,09 procentiem, kā arī tiek paaugstināts iedzīvotāju ienākuma nodokļa diferencētā neapliekamā minimuma piemērošanas slieksnis līdz 1 800 *euro* mēnesī; * lai uzlabotu iedzīvotāju sociālo nodrošinājumu, tiek veikta minimālā VSAOI apmēra ieviešana un alternatīvo nodokļu režīmu reorganizācija; * pakāpeniska akcīzes nodokļa likmju paaugstināšana tabakas izstrādājumiem un elektroniskajās cigaretēs izmantojamiem šķidrumiem; * akcīzes nodokļa likmes ieviešana un pakāpeniska paaugstināšana elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem; * izmaiņas uzņēmumu vieglo transportlīdzekļu nodoklī; * izmaiņas transportlīdzekļa ekspluatācijas nodoklī.   Papildus minētajam nodokļu ieņēmumus ietekmēs arī likumprojekta “Par valsts budžetu 2021.gadam” izstrādes gaitā Ministru kabinetā atbalstītie pasākumi:   * pievienotās vērtības nodokļa samazinātās piecu procentu likmes saglabāšana augļiem, ogām un dārzeņiem no 2021.gada 1.janvāra līdz 2023.gada 31.decembrim; * dabas resursu nodokļa likmju paaugstināšana atsevišķiem objektiem; * grozījumi Čeku loterijas likumā, paredzot reģistrēt dalībai čeku loterijā arī rēķinus par saņemtas preces vai pakalpojuma samaksu; * iedzīvotāju ienākuma nodokļa aprēķināšana gadījumos, ja Valsts ieņēmumu dienesta rīcībā ir informācija par nesamaksātu nodokļa apmēru, bet persona arī pēc Valsts ieņēmumu dienesta informācijas saņemšanas nesniedz nodokļa deklarāciju.   Tāpat, lai īstenotu nepieciešamās izmaiņas nodokļu politikas jautājumos, kā arī sakārtotu nodokļu normatīvos aktus, arī iepriekš pieņemti nodokļu pasākumi, kas ietekmēs nodokļu ieņēmumus no 2021.gada:   * minimālās mēneša darba algas paaugstināšana ar 2021.gadu no 430 *euro* uz 500 *euro* mēnesī; * neapliekamā minimuma pensionāriem palielināšana 2021.gadā no 300 *euro* uz 330 *euro* mēnesī; * nodokļu atbalsta pasākumi saistībā ar Covid-19 infekcijas izplatības seku pārvarēšanu (termiņpagarinājumu uz trim gadiem piešķiršana; iedzīvotāju ienākuma nodokļa obligāto avansa maksājumu atcelšana saimnieciskās darbības veicējiem; apstiprinātā pārmaksātā pievienotās vērtības nodokļa atmaksa 30 dienu laikā). |
| 3. | Administratīvo izmaksu monetārs novērtējums | Ministrijas un citas centrālās valsts iestādes budžeta pieprasījumus likumprojektam “Par valsts budžetu 2021.gadam” sagatavoja piešķirto līdzekļu ietvaros. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gada plāns | | Turpmākie trīs gadi (*euro*) | | | | |
| 2021 | | 2022 | | 2023 |
| Saskaņā ar likumu “Par valsts budžetu 2020.gadam”  (*euro*) | 2021.gada budžeta projekts pret 2020.gada plānu – izmaiņas  (*euro*) | Budžeta projekts | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 9 907 335 199 | -327 972 017 | 9 579 363 182 | -330 083 518 |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi  (bruto) | 6 896 124 760 | -213 958 644 | 6 682 166 116 | -30 344 009 |  |  |  |
| 1.2. valsts speciālais budžets (bruto) | 3 211 460 000 | -60 439 910 | 3 151 020 090 | -244 700 685 |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 10 014 842 838 | 744 062 733 | 10 758 905 571 | 372 609 666 |  |  |  |
| 2.1. valsts pamatbudžets (bruto) | 7 238 116 539 | 602 027 667 | 7 840 144 206 | 415 632 796 |  |  |  |
| 2.2. valsts speciālais budžets (bruto) | 2 976 975 860 | 195 608 529 | 3 172 584 389 | 12 015 694 |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme | -107 507 639 | -1 072 034 750 | -1 179 542 389 | -702 693 184 |  |  |  |
| 3.1. valsts pamatbudžets | -341 991 779 | -815 986 311 | -1 157 978 090 | -445 976 805 |  |  |  |
| 3.2. speciālais budžets | 234 484 140 | -256 048 439 | -21 564 299 | -256 716 379 |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | 2.ailē parādīti likumā “Par valsts budžetu 2020.gadam” apstiprinātie dati, 3.ailē parādītas izmaiņas - 2021.gada budžeta projekts pret 2020.gada plānu, 4.ailē – 2021.gada budžeta projekts, 5.ailē parādītas izmaiņas - 2021.gada budžeta projekts pret vidēja termiņa budžeta ietvaru 2021.gadam (atbilstoši likumam “Par vidēja termiņa budžeta ietvaru 2020., 2021. un 2022.gadam”). | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Likumprojekta “Par valsts budžetu 2021.gadam” likumprojektu paketēir iekļauti šādi likumprojekti:   1. “Grozījumi Nacionālās drošības likumā”; 2. “Grozījumi Informācijas sabiedrības pakalpojumu likumā”; 3. “Grozījumi Likumā par budžetu un finanšu vadību”; 4. “Grozījumi Valsts kontroles likumā”; 5. “Grozījumi Čeku loterijas likumā”; 6. “Grozījumi Solidaritātes nodokļa likumā”; 7. “Grozījumi likumā “Par iedzīvotāju ienākuma nodokli””; 8. “Grozījumi Mikrouzņēmumu nodokļa likumā”; 9. “Grozījumi Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā”; 10. “Grozījumi likumā “Par akcīzes nodokli””; 11. “Grozījumi Pievienotās vērtības nodokļa likumā”; 12. “Grozījumi Izglītības likumā”; 13. “Grozījumi Valsts un pašvaldību institūciju amatpersonu un darbinieku atlīdzības likumā”; 14. “Grozījumi Invaliditātes likumā”; 15. “Grozījums likumā “Par sociālo drošību””; 16. “Grozījumi Valsts sociālo pabalstu likumā”; 17. “Grozījumi likumā “Par valsts pensijām””; 18. “Grozījumi likumā “Par obligāto sociālo apdrošināšanu pret nelaimes gadījumiem darbā un arodslimībām””; 19. “Grozījums Valsts fondēto pensiju likumā”; 20. “Grozījums likumā “Par maternitātes un slimības apdrošināšanu””; 21. “Grozījumi likumā “Par apdrošināšanu bezdarba gadījumam””; 22. “Grozījumi likumā “Par valsts sociālo apdrošināšanu””; 23. “Grozījumi Sociālo pakalpojumu un sociālās palīdzības likumā”; 24. “Grozījumi Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likumā”; 25. “Grozījums likumā “Par dzīvojamo telpu īri””; 26. “Grozījumi likumā “Par palīdzību dzīvokļa jautājumu risināšanā””; 27. “Grozījumi likumā “Par aviāciju””; 28. “Grozījumi Oficiālo publikāciju un tiesiskās informācijas likumā”; 29. “Grozījumi Dabas resursu nodokļa likumā”; 30. “Negodīgas tirdzniecības prakses aizlieguma likums”.   Saskaņā ar Likuma par budžetu un finanšu vadību Pārejas noteikumu 67.punktu likumprojektu “Par vidēja termiņa budžeta ietvaru 2021., 2022. un 2023.gadam” Ministru kabinets iesniedz Saeimai kopā ar likumprojektu “Par valsts budžetu 2021.gadam” (budžeta likumprojektu paketē).  Atbilstoši likumprojektā “Par valsts budžetu 2021.gadam” iekļautajiem pilnvarojumiem Ministru kabinetam ir jāpieņem noteikumi:   1. saskaņā ar likumprojekta 4.panta 2.punktu – “Kārtība, kādā 2021.gadā pašvaldībām piešķir valsts budžeta dotāciju par personām, kuras ilgstošas sociālās aprūpes iestādēs ievietotas līdz 1998.gada 1.janvārim” (izstrādā Finanšu ministrija, paredzēts, ka stāsies spēkā 2021.gada 1.janvārī); 2. saskaņā ar likumprojekta 12.panta trešās daļas 1.punkta “d” apakšpunktu – Par kārtību un kritērijiem, kādā Vides aizsardzības un reģionālās attīstības ministrija izvērtē jaunas pirmsskolas izglītības iestādes būvniecības vai esošas pirmsskolas izglītības iestādes paplašināšanas investīciju projektus (izstrādā Vides aizsardzības un reģionālās attīstības ministrija, paredzēts, ka stāsies spēkā 2021.gada 1.janvārī); 3. saskaņā ar likumprojekta 12.panta trešās daļas 2.punkta “d” apakšpunktu – Par kārtību un kritērijiem, kādā Vides aizsardzības un reģionālās attīstības ministrija un Izglītības un zinātnes ministrijas izvērtē izglītības iestāžu investīciju projektus (izstrādā Vides aizsardzības un reģionālās attīstības ministrija sadarbībā ar Izglītības un zinātnes ministriju, paredzēts, ka stāsies spēkā 2021.gada 1.janvārī); 4. saskaņā ar likumprojekta 29.pantu – “Kārtība, kādā izmanto 2021.gadam paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” (izstrādā Vides aizsardzības un reģionālās attīstības ministrija, paredzēts, ka stāsies spēkā 2021.gada 1.janvārī); 5. saskaņā ar likumprojekta 41.pantu – “Kārtība, kādā aprēķina un piešķir valsts budžeta finansējumu programmas “Latvijas skolas soma” īstenošanai no 2021.gada 1.janvāra līdz 2021.gada 31.decembrim” (izstrādā Kultūras ministrija, paredzēts, ka stāsies spēkā 2021.gada 1.janvārī). |
| 2. | Atbildīgā institūcija | Ekonomikas ministrija, Finanšu ministrija, Satiksmes ministrija, Izglītības un zinātnes ministrija, Korupcijas novēršanas un apkarošanas birojs, Labklājības ministrija, Tieslietu ministrija, Vides aizsardzības un reģionālās attīstības ministrija, Zemkopības ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Likumprojektā finansējums Latvijas iemaksām ES budžetā paredzēts 355,97 milj. *euro* apmērā.  ES dalībvalstu saistības veikt iemaksas nosaka Līgums par ES darbību, kā arī 2003.gada maijā parakstītais Pievienošanās ES līgums, kas paredz visu pilntiesīgas dalībvalsts saistību, pienākumu un tiesību pārņemšanu līdz ar iestāšanās brīdi ES, kā rezultātā šādas dalībvalsts iemaksas veicamas katru gadu – ik mēnesi.  Ņemot vērā, ka ar 2021.gadu sākas jauns daudzgadu finanšu shēmas plānošanas periods un tas paredz izmaiņas ES pašu resursu sistēmā, iemaksu kārtību līdz grozītā Padomes Lēmuma par ES pašu resursu sistēmu apstiprināšanai un stāšanās spēkā nosaka Padomes 2014.gada 26.maija Lēmums par ES pašu resursu sistēmu (2014/335/ES, Euratom), Padomes 2014.gada 26.maija Regula (ES, Euratom) Nr.608/2014, ar ko nosaka ES pašu resursu sistēmas īstenošanas pasākumus, Padomes 2014.gada 26.maija Regula (ES, Euratom) Nr.609/2014 par metodēm un procedūru, lai darītu pieejamus tradicionālos, PVN un NKI pašu resursus, un par pasākumiem, lai izpildītu kases vajadzības, kas grozīta ar Padomes Regulu 2016/804 (17.05.2016.), Padomes 1989. gada 29. maija Regula (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi. Ar 2021.gadu ES pašu resursu sistēmas regulējošo tiesību aktu kopumu papildinās tāda regula kā Padomes Regula par metodēm un procedūru, lai darītu pieejamu pašu resursu, kas pamatojas uz nereciklēta izlietotā plastmasas iepakojuma daudzumu, par pasākumiem, lai izpildītu kases vajadzības, un par atsevišķiem pašu resursu aspektiem, pamatojoties uz nacionālo kopienākumu.  Jāatzīmē, ka šogad budžeta likumprojekts tiek sagatavots laikā, kad Latvijas ekonomiku un publiskās finanses ir skārusi Covid-19 pandēmija, kas ir izraisījusi būtiskas izmaiņas līdz šim īstenotajā fiskālajā politikā, kas ir balstīta uz ekonomiskajā ciklā sabalansēta budžeta veidošanu.  2020.gadā ES līmenī tika aktivizēta Stabilitātes un izaugsmes pakta vispārējā izņēmuma klauzula, kas ES dalībvalstīm ļauj palielināt vispārējās valdības budžeta deficītu 2020.gadā tik, cik tas ir nepieciešams Covid-19 pandēmijas izraisītā ekonomikas kaitējuma mazināšanai. Vienlaikus Eiropas Komisija 2021.gada ilgtspējīgas izaugsmes stratēģijā ir paziņojusi, ka vispārējā izņēmuma klauzula paliks spēkā arī 2021.gadā. Līdz ar to ES fiskālās politikas regulējums 2020. un 2021.gadā ļauj atkāpties no iepriekš noteiktajiem deficīta mērķiem. Fiskālās disciplīnas likuma 12.pants paredz līdzīgu iespēju atkāpties no 0,5% strukturālā deficīta ievērošanas nopietnas ekonomikas lejupslīdes laikā. ES vispārējās izņēmuma klauzulas aktivizēšana bija pamats tam, lai aktivizētu Fiskālās disciplīnas likuma 12.pantā noteikto atkāpes nosacījumu. Šie pieņēmumi ir iestrādāti arī likuma “Covid-19 infekcijas izplatības seku pārvarēšanas likums” 33.pantā, kas paredz atkāpes no Fiskālās disciplīnas likuma definētajiem fiskālās disciplīnas nosacījumiem 2020. un 2021.gadā. |
| 2. | Citas starptautiskās saistības | Institūcijām, kurām ir noslēgti līgumi par dalību starptautiskajās organizācijās, likumprojektā ir paredzēts nepieciešamais finansējums dalības maksai. |
| 3. | Cita informācija | Budžeta likumprojektu paketē iekļauto likumprojektu atbilstība Latvijas Republikas starptautiskajām saistībām norādītas tiem pievienotajās anotācijās. |

|  |
| --- |
| **1. tabula Tiesību akta projekta atbilstība ES tiesību aktiem** |
| Projekts šo jomu neskar |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar masu mediju starpniecību sabiedrība ir informēta par likumprojekta “Par valsts budžetu 2021.gadam” izstrādes gaitu, svarīgākajiem prognozējamiem makroekonomiskajiem un fiskālajiem rādītājiem.  Ministru kabineta sēdēs, kurās tika izskatīti jautājumi saistībā ar likumprojekta “Par valsts budžetu 2021.gadam” sagatavošanu, tika uzaicināti piedalīties sociālie partneri.  2020.gada 9.septembra Nacionālās trīspusējās sadarbības sēdē tika diskutēts par 2021.gada budžeta projekta jautājumiem. |
| 2. | Sabiedrības līdzdalība projekta izstrādē | Sagatavots Ministru kabineta un Latvijas Pašvaldību savienības vienošanās un domstarpību protokola projekts par vidēja termiņa 2021.-2023.gadam budžetu un 2021.gada budžetu (turpmāk – protokola projekts), kurš jāiekļauj vienotā likumprojekta “Par valsts budžetu 2021.gadam” paketē. Protokola projekts tika izskatīts Ministru kabineta 2020.gada 6.oktobra un 2020.gada 9.oktobra ārkārtas sēdē. |
| 3. | Sabiedrības līdzdalības rezultāti | Latvijas Pašvaldību savienības priekšlikumi par aktuālajiem jautājumiem likumprojekta “Par valsts budžetu 2021.gadam” izstrādes procesā ir izskatīti un panāktas vairākas vienošanās, kuras iekļautas protokola projektā:   * par iedzīvotāju ienākuma nodokļa prognozes izpildes garantiju 100% apmērā un naudas plūsmas nodrošināšanu saistībā ar vienotā nodokļu konta ieviešanu; * par pašvaldību aizņēmumiem, galvojumiem un citām ilgtermiņa saistībām; * par pašvaldību finanšu izlīdzināšanu, paredzot, ka 2021.gadā tiek saglabāts esošais pašvaldību finanšu izlīdzināšanas aprēķina modelis; * par dotācijas apmēru par personu, kura ievietota sociālās aprūpes centrā līdz 1998.gada 1.janvārim; * par valsts budžeta transfertu apmēru pašvaldībām 2021.gadā; * par daudziem pašvaldībām svarīgiem nozaru ministriju jautājumiem. |
| 4. | Cita informācija | Finanšu ministrija, izstrādājot makroekonomisko rādītāju prognozes, ir konsultējusies ar Starptautiskā Valūtas fonda un EK ekspertiem. Izstrādātās makroekonomisko rādītāju prognozes ir saskaņotas ar Ekonomikas ministriju un Latvijas Banku, kā arī tās 2020.gada 15.jūnijā ir apstiprinājusi Fiskālās disciplīnas padome.  Izdevumu pārskatīšanas procesā tika iesaistītas visas ministrijas, Valsts kanceleja, Pārresoru koordinācijas centrs, Latvijas Banka un Valsts kontrole. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Budžeta finansētu institūciju – budžeta iestāžu, pilnīgi vai daļēji no budžeta finansētu uzņēmumu (uzņēmējsabiedrību) un organizāciju vadītāji (budžeta izpildītāji) var izdarīt valsts budžeta izdevumus vai uzņemties saistības tikai likumā „Par valsts budžetu 2021.gadam” noteikto apropriāciju ietvaros saskaņā ar finansēšanas plānos noteiktajiem asignējumu apjomiem. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | 2021.gada 30.jūnijā darbību izbeidz Centrālā zemes komisija (likuma “Par zemes komisijām” Pārejas noteikumu 5.punkts), īstenoto funkciju, kas noteikta “Par zemes reformas pabeigšanu lauku apvidos” 16.panta otrās daļas 2.punktā no 2021.gada veic Valsts zemes dienests, attiecīgi Centrālā zemes komisija savu arhīva dokumentāciju, kas saistīta ar zemes reformu, sakārto atbilstoši normatīvo aktu prasībām dokumentu pārvaldības un arhīvu jomā un līdz 2021.gada 1.jūnijam nodod Valsts zemes dienestam. Saskaņā ar Ministru kabineta 2019.gada 1.oktobra sēdē lemto (prot. Nr.44 64.§ 3.punkts), likumprojektā ir iestrādāta finansējuma pārdale starp resoriem funkcijas īstenošanai pēc 2021.gada 30.jūnija. |
| 3. | Cita informācija | Likums “Par valsts budžetu 2021.gadam” tiks publicēts Latvijas Vēstnesī, kā arī pēc izsludināšanas tas tiks ievietots Finanšu ministrijas interneta mājas lapā.  Likumprojekts ir izstrādāts, ņemot vērā indivīda intereses. Indivīds savas tiesības var aizstāvēt Latvijas Republikas Satversmē un citos normatīvajos aktos noteiktajā kārtībā. |

Finanšu ministrs J. Reirs